**Pokémon 2: Yhden voimalla** (engl. *Pokémon: The Movie 2000*; jap. 劇場版ポケットモンスター 幻のポケモン ルギア爆誕, *Gekijōban Poketto Monsutā Maboroshi no Pokemon Rugia Bakutan*) on Kunihiko Yuyaman ohjaama toinen valmistunut pitkä Pokémon-elokuva. Sen ensiesitys oli Japanissa vuonna 1999 ja Yhdysvalloissa vuonna 2000.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Elokuvan alussa taivaalla lentävässä ilma-aluksessa oleva harvinaisten Pokémonien ja esineiden keräilijä, Lawrence III, aloittaa suunnitelmansa napata neljä legendaarista pokemonia: tulilintu Moltresin, salamalintu Zapdosin, jäälintu Articunon ja merten suuren vartijan, Lugian. Hän onnistuu jo vangitsemaan Moltresin, mikä saa Merten Pedoksi kutsutun merivirran virtauksen kiihtymään ja aiheuttamaan outoja sääilmiöitä ympäri maailmaa. Koko maailma voi olla vaarassa. Vain yksi voi pelastaa tilanteen: Valittu.

Ash Ketchum ystävineen on matkalla Shamouti-saarelle, jossa he tapaavat tytön nimeltä Melody. Saadaan selville, että Ash on valittu.
Ash lähtee Tulisaarelle hakemaan lasipalloa. Hän saa pallon mutta sähkölintu Zapdos hyökkää hänen kimppuunsa. Pikachu keskustelee Zapdoksen kanssa, ja saa selville, että Zapdos aikoo tuhota Moltresin saaren. Yllättäen Lawrencen ilma-alus ilmestyy saaren päälle ja Zapdos sekä Ash ystävineen tulevat sen sieppaamaksi.
Ystävykset pääsevät vapaaksi ja auttavat myös Zapdosin ja Moltresin vapaiksi. Linnut aloittavat heti taistelun ja pudottavat alas Lawrencen ilma-aluksen. Alus putoaa Salamasaarelle, josta Ash hakee toisen lasipallon.

Ash saa vietyä kaksi lasipalloa oikeille paikoilleen pyhäkköön, jota vartioi puhuva Slowking. Yksi lasipallo kuitenkin puuttuu ja Lugia nousee merestä auttamaan häntä. Ash lähtee kohti jääsaarta Lugian suojatessa häntä ja löytää kolmannen lasipallon. Lähtiessään saarelta, legendaariset linnut hyökkäävät. Lugia saapuu paikalle ja ottaa Ashin kyytiinsä. Paluumatkalla Lawrence yritti kuitenkin vangita Lugian. Lugia onnistui pääsemään vapaaksi ja tuhoamaan Lawrencen aluksen lopullisesti, mutta haavoittui ja putosi mereen Ash mukanaan. Misty ja Tracey saivat pelastettua Ashin ja hän onnistuu viemään kolmannen lasipallon paikalleen. Melodyn okariinalla soittama melodia (jota kutsutaan nimellä *Lugia's Song*) palauttaa Lugian voimat. Lugia nostaa Merten Pedon esiin valtavana vesisateenkaarena. Articuno, Zapdos ja Moltres rauhoittuvat ja sää palautuu jälleen normaaliksi, kun Melody lopettaa kappaleen. Lopussa Lawrence löytää ainoan ehjän keräilyesineensä, muinaisen Mew-kortin. Rakettiryhmä pääsee vihdoinkin maille ja miettivät, näkikö kukaan heitä auttamassa Ashia. Slowking sanoi heille, että monet ihmiset näkivätkin heidät siellä tarkoittaen elokuvan katsojia.

**Juonipaljastukset päättyvät tähän.**

Äänirooleissa
-------------

| Rooli | Alkuperäinen ääni | Englanninkielinen ääni | Suomenkielinen ääni |
| --- | --- | --- | --- |
| Ash Ketchum | Rica Matsumoto | Veronica Taylor | Sari Ann Moilanen |
| Pikachu | Ikue Ōtani |
| Misty | Mayumi Iizuka | Rachael Lillis | Kiti Kokkonen |
| Togepi | Satomi Kōrogi |
| Tracey Sketchit | Tomokazu Seki | Ed Paul | Juha Paananen |
| Jessie | Megumi Hayashibara | Rachael Lillis | Mari Laari |
| James | Shin'ichirō Miki | Eric Stuart | Velimatti Ranta |
| Meowth | Inuko Inuyama | Maddie Blaustein | Pauli Virta |
| kertoja | Unshō Ishizuka | Ken Gates | Pasi Ruohonen |
| Melody | Akiko Hiramatsu | Amy Birnbaum | Outi Alanen |
| Lawrence III | Takeshi Kaga | Neil Stuart | Ari-Matti Hedman |
| tietokone | Emi Shinohara | Megan Hollingshead | Jenni Sivonen |
| Slowking | Masatoshi Hamada | Nathan Price | Pasi Ruohonen |
| Lugia | Kōichi Yamadera | Eric Rath | Matti Laitinen |
| Moltres | Rikako Aikawa |
| Zapdos | Katsuyuki Konishi |
| Articuno | Yumi Tōma |
| Professori Oak | Unshō Ishizuka | Stan Hart | Arto Nieminen |
| Delia Ketchum | Masami Toyoshima | Veronica Taylor | Minna Tasanto |
| Professori Ivy | Keiko Han | Kayzie Rogers | Jenni Sivonen |
| Maren | Kotono Mitsuishi | Tara Jayne | Sanna Luostarinen |
| Carol | Aya Hisakawa | Roxanne Beck |  ? |
| kylänvanhin | Chikao Ōtsuka | Norman Altman | Arto Nieminen |

Elokuvan suomenkielisestä jälkiäänityksestä vastasi Oy PVP Voice Ab.

Tunnuslaulut
------------

* Japani Rica Matsumoto – Rivals!
* Yhdysvallat Youngstown & Nobody's Angel – Pokémon World
* Suomi Anssi Känsälä – Pokémon-maa

Televisioesitykset
------------------

Elokuva on esitetty MTV3-kanavalla kolmeen otteeseen: 26. maaliskuuta 2005, 26. joulukuuta 2005 ja 24. kesäkuuta 2006. TV-esityksissä elokuvasta käytettiin nimeä *Pokémon 2: Pelastakaa maailma*.

Musiikki
--------

Kappaletta, jonka Melody soitti elokuvassa, kutsutaan nimellä Lugian laulu (Lugia's Song), joka on herättänyt isoa suosiota. Kappaletta on sanottu kauniiksi ja/tai surulliseksi. Kappaletta on soitettu okarinan lisäksi huilulla, pianolla ja muillakin soittimilla. Kappaleesta on myös japanilainen versio. Yli 100 000 ihmistä ovat jo soittaneet itse kappaletta ja jotkut sadasta tuhannesta ovat jopa ladanneet kappaleen itselleen.*selvennä*

Aiheesta muualla
----------------

* *Pokémon 2: Yhden voimalla* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pokémon-elokuvat |
| --- |
|  |
| Sukupolvi I | 
* Pokémon – Mewtwon vastaisku
* 2: Yhden voimalla

 |
|  |
| Sukupolvi II | 
* 3: Unownien loitsu
* 4Ever
* Heroes: Latios & Latias

 |
|  |
| Sukupolvi III | 
* Jirachi – Toiveentäyttäjä
* Salaperäinen Deoxys
* Lucario and the Mystery of Mew
* Pokémon Ranger and the Temple of the Sea

 |
|  |
| Sukupolvi IV | 
* Darkrai nousee
* Giratina ja taivassoturi
* Arceus ja elämän jalokivi
* Zoroark – Illuusioiden mestari

 |
|  |
| Sukupolvi V | 
* Musta/Valkoinen: Victini ja Reshiram/Zekrom
* Kyurem vs. Oikeuden Miekka
* Genesect ja legenda herää

 |
|  |
| Sukupolvi VI | 
* Diancie ja tuhon kotelo
* Hoopa ja legendojen kamppailu
* Volcanion ja mekaaninen ihme

 |
|  |
| Sukupolvi VII | 
* Valitsen sinut!
* Voimalla jokaisen
* Mewtwo iskee takaisin – Kehitys

 |
|  |
| Sukupolvi VIII | 
* Viidakon salaisuudet

 |
|  |
| Erikoisjaksot | 
* Mewtwon paluu
* Mirage-Pokémonien herra

 |
|  |
| Näytellyt | 
* Detective Pikachu

 |

 |